
NOM: Codiaeum variegatum





FAMÍLIA: Euforbiàcies


PROCEDÈNCIA: Illes del Pacífic i Indonèsia.








Fig 1


DESCRIPCIÓ

Planta arbustiva d’interior de fulles rígides senceres o lobulades de colors grocs, verds i vermellosos grisos. Té flors de color blanc, molt petites i passen  desapercebudes degut als colors i formes de les fulles. És una de les plantes d’interior més boniques. Hi ha moltes varietats (fig. 1).

LLUM

La il·luminació ha de ser intensa  per mantenir el colorit de les fulles. Si li dona el sol directe cal que la humitat ambiental sigui alta.


TEMPERATURA 

La temperatura ha de ser uniforme  a l’hivern mínim 15ºC i  a l’estiu màxim 27ºC i els corrents d’aire no li van gaire bé.

HUMITAT 

El cròton necessita un ambient càlid i humit. Cal vigilar amb les calefaccions  i polvoritzar-lo diàriament si cal.

REG 

Reg freqüent,  3 vegades a la setmana a la primavera i a l’estiu i 2 a l’hivern, no es pot deixar secar la planta o no es recuperarà mai..

ADOB

Adobar amb fertilitzant líquid aplicat a l’aigua de reg cada 15 dies a la primavera i a l’estiu un cop al mes a l’hivern.

PODA  

Només cal podar-lo una mica a la primavera si s’ha fet massa gran.

REPRODUCCIÓ 

Per esqueixos de punta o per estaques, però és molt difícil d’aconseguir-ho.

PER TENIR-NE CURA

Canvi de test a la primavera si ha crescut molt.

Cal netejar les fulles sovint amb un drap humit.
Si l’ambient és massa sec pot perdre les fulles ràpidament. 

